cyanic-selkie/wikianc huggingface dataset:
Fédération nationale des cheminots, travailleurs du transport, fonctionnaires et employés luxembourgeois
Se gouf den 10. Januar 1909 ënner dem Numm Generalverband der Eisenbahner des Luxemburger Landes gegrënnt. 1910 gouf s'ëmgedeeft a Landesverband Luxemburger Eisenbahner. No enger Statutenännerung 1963 krut se den Numm dee se haut nach huet.
Den 1. Juli 2020 ass de Landesverband e professionelle Syndikat bannent dem OGB-L ginn an et gi Bestriewunge fir eng Fusioun tëscht béide Gewerkschaften.
Albert Ungeheuer
Den Albert Ungeheuer, gebuer den 30. Mee 1915 zu Mäertert, den 19. Mee 1944 erschoss am KZ Natzweiler-Struthof, war e lëtzebuergesche Resistenzler. Hien huet zu Déifferdeng gewunnt a war Member vum Resistenz-Mouvement PI-Men.
Als Passeur huet hie vill Lëtzebuerger (meeschtens Deserteuren, déi an d'Wehrmacht zwangsrekrutéiert gi waren) iwwer d'Grenz bruecht, déi dunn am Opfanglager zu Les Ancizes bei Clermont-Ferrand ënnerkomm sinn.
Mat Hëllef vun engem Lëtzebuerger Verréider ass d'Gestapo dohanner komm an de Reseau ass opgeflunn. Vill sinn der verhaft ginn. Den Albert Ungeheuer a seng Stellvertrieder Marcel Jung, Jean Cros, Michel Gaspard a Marcel Meyer sinn dunn an d'KZ op Hintzert komm. Den 18. Mee 1944 si se op Natzweiler iwwerféiert ginn an do den aneren Dag, zesumme mat anere Patrioten, an enger Kiselkaul erschoss ginn.
Naturschutzgebitt Léibierg
Léibierg ass en Naturschutzgebitt an de Gemenge Réiden op der Atert a Préizerdaul. Tëscht Platen, Osper a Räichel läit e variéiert Gebitt mat Sandgrouwen, wouvu 6,54 ha mat enger 55,2 ha grousser Pufferzon zanter dem 10. August 1991 ënner Naturschutz stinn.
Eech (Stad Lëtzebuerg)
Eech ass ee vun de 24 offizielle Quartiere vun der Stad Lëtzebuerg a läit am Norde vun der Haaptstad.
Geographie
De Quartier grenzt am Norden u Beggen an dann, am Sënn vun der Auer, un d'Quartieren Dummeldeng, Weimeschkierch, Pafendall, Lampertsbierg a Millebaach.
Eech huet eng Fläch vun 63,18 ha. De Quartier läit op der Uelzecht, op enger Héicht tëscht 236,40 an 289,10 m.
Geschicht
Bis 1920 war Eech eng eegestänneg Gemeng.
Awunner
Enn 2015 hunn zu Eech 2.722 Leit gewunnt. Dovu ware 26,56 Lëtzebuerger an 73,44  Auslänner. Op den waren et  Leit. Den Undeel vun de Lëtzebuerger louch bei  géintiwwer   Auslänner.
Albert Hansen
Den Albert Hansen, gebuer den 20. Dezember 1941 zu Wolz, ass e lëtzebuergesche Jurist. Hie war vun 2001 bis 2013 Member vum Staatsrot.
Carrière
Den Albert Hansen huet seng Carrière als Beamte bei der Regierung gemaach, wou e bis zum Generalsekretär vun der Regierung opgeréckt ass.
Duerno war hie bis zum I. August 2002, bis zu senger Pensioun, Sekretär vum Grand-Duc.
Hie war vum 23. Februar 2001 bis den 20. Dezember 2013 Member vum Staatsrot.
Maria van der Hoeven
D'Maria Josephina Arnoldina van der Hoeven , gebuer den 13. September 1949 zu Meerssen, ass eng hollännesch Politikerin vum der Partei Christen Democratisch Appèl.
Albert Hansen
Carrière
Hien ass President vum Comité directeur du souvenir de la Résistance a Verwaltungsrotmember vu Saint-Paul Luxembourg.
Lincoln City FC
Lincoln City FC (Spëtznumm The Imps) ass en englesche Foussballveräin vu Lincoln am Lincolnshire. Déi 1. Härenekipp spillt an der Saison 2008/09 an der Football League Two, der véierthéchster Spillklass am englesche Liga System. De Veräin spillt seng Heemspiller am Sincil Bank Stadion.
De Veräi gouf 1884 gegrënnt a si sinn 1891 fir d'éischt professionell ginn. An der Saison 1901/02 ware si an der Second Division, deemools der zweethéchster Spillklass, op der 5. Plaz wat hir héchste Positioun am englesche Foussball war. 1887, 1890 an 1902 stounge si an der Aachtelsfinall vum FA Cup, wat bis ewell hir bescht Performance bedeit.
Um Spaweck
Offiziell Websäit vu Lincoln City FC
Wycombe Wanderers FC
Wycombe Wanderers FC (Spëtznimm The Blues an The Chairboys) ass en englesche Foussballveräin vun High Wycombe am Buckinghamshire. Déi 1. Härenekipp spillt an der Saison 2008/09 an der Football League Two, der véierthéchster Spillklass am englesche Liga System. De Veräin spillt seng Heemspiller am Adams Park Stadion.
De Veräi gouf 1887 gegrënnt a si sinn 1891 fir d'éischt professionell ginn. Vun der Saison 1993/1994 u ware si 11 Saisone laang an der Division Two, deemools der drëtthéchster Spillklass, ier se erëm hu missen ofsteigen op hiren haitegen Niveau. 2001 stounge si an der Halleffinall vum FA Cup, wat bis ewell hir bescht Performance bedeit.
Um Spaweck
Offiziell Websäit vu Wycombe Wanderers FC
Harmonie Municipale de Dudelange
D'Harmonie Municipale Dudelange a.s.b.l. ("HMD", Diddelenger Stadmusek) ass en typesche Vertrieder vun der sougenannter sinfonescher Blosmusek (Franséisch: Orchestre d'Harmonie, Däitsch: Sinfonisches Blasorchester) aus Lëtzebuerg.
De Klangkierper setzt sech aus 60 bis 80 net bezuelten Amateurmuseker zesummen, woubäi Blosinstrumenter a Perkussioun komplett besat sinn. Nieft der eigentlecher Harmonie existéieren och nach eng Jugendmusek an eng Big Band. De Repertoire ass variéiert an ëmfaasst ënner anerem Originalkompositioune fir Harmonie, Transkriptiounen, Solostécker, an och Wierker fir Big Band.
Wéi déi meescht Museken aus dem Land ass och d'HMD e Veräin ouni Gewënnzweck, dee bei der Union Grand-Duc Adolphe affiliéiert ass, an deem jiddweree bäitriede kann.
D'Harmonie an hiren Historique
Am Joer 1886 huet eng Handvoll musekbegeeschtert Diddelenger eng Musek gegrënnt, aus där op Emweeër déi haiteg HMD entstanen ass. Dëse Virleeferveräin ass awer schonn 1895 aus finanzielle Grënn opgeléist ginn. D'Neigrënnung vun enger Musek zu Diddeleng war den 11. Juli 1896, dëst ënner dem Numm "Musikgesellschaft Düdelingen". Mat dem wirtschaftlechen Opschwong duerch d'Stolindustrie ass e puer Joer méi spéit, de 4. August 1907, d'Duerf Diddeleng zur Stad Diddeleng erhuewe ginn, an domat ass aus der "Musikgesellschaft Düdelingen" dann d'Harmonie Municipale de Dudelange ginn.
Méi spéit, am Joer 1973, ënner der Direktioun vum François Tommasini, ass d'HMD an déi aktuell Division Nationale vun de Lëtzebuerger Museke klasséiert ginn. De 24. Mee 1990 war den éischten europäesche Museksconcours vun der Union Grand-Duc Adolphe (UGDA). D'HMD huet do eng 8. Plaz realiséiert, nach virun den anere lëtzebuergesche Museken.
Young Harmonists
Dat ass déi aktuell Jugendmusek vun der HMD. Zil ass fir déi Jonk méiglechst fréi an den Ensembel anzebannen an hinnen d'Freed un der Musek ze vermëttelen. Si prouwe reegelméisseg all Freideg ënner der Leedung vum Manuel Ribeiro.
Déi haiteg Jugendgrupp ass net den éischte Grupp vun där Zort: Schonn am Joer 1967 gouf den éischte Jugendgrupp vun der HMD gegrënnt.
HMD Big Band
D'HMD Big Band gouf am Joer 2000 vun enger Handvoll begeeschterter Jazzfrënn gegrënnt a gehéiert zu der Harmonie Municipale Diddeleng. D'Grupp funktionéiert als reduzéierten an deelweis ëmbesaten Ensembel, ass also net als Veräin am Veräin unzegesinn. Geprouft gëtt wann en Engagement virläit.
Aktivitéiten
Zu den traditionellen Aktivitéiten am Laf vun der Saison, déi vu September bis Juli geet, gehéieren ënner anerem:
Doriwwer eraus spillt d'Musek Concerten op Invitiatioun uechter d'Land an och am Ausland, an natierlech steet d'Musek als Harmonie Municipale der Gemeng zur Verfügung fir weider Aktivitéien.
François Arago
Den Dominique-François-Jean Arago gebuer de 26. Februar 1786 zu Estagel bei Perpignan, a gestuerwen den 2. Oktober 1853 zu Paräis, war e franséische Physiker an Astronom.
De François Arago huet op der École Polytechnique zu Paräis studéiert. Am Joer 1805 gouf hie Sekretär am Bureau des longitudes. Ënner grousse Schwieregkeeten huet hien zesumme mam Jean-Baptiste Biot d'Meridianmiessunge vum Pierre Méchain a Spuenien ënner Optrag fäerdeg gemaach. Am Joer 1809 gouf hien zum Member vum Institut National gewielt an hält Schoul op der École Polytechnique. Am Joer 1811 huet hien nogewisen, datt och polariséiert Liicht interferéiere kann (Polarisation colorée, chromatesch Polarisatioun).
Den Arago war iwwerzeegt dovun, datt d'Liicht aus Transversalwelle besteet (no der sougenannter Ondulatiounstheorie). Mam Augustin Jean Fresnel huet hien 1819 d'Gesetz fonnt, no deem zwéin an engem Niveau polariséiert Strale mateneen interferéiere kënnen, zuenee vertikal polariséiert Stralen awer net.
Am Joer 1820 huet hien d'Magnéitiséierung vum Eisen (Stolnol) duerch e Leeder duerch dee Stroum fléisst gemierkt. 1824 huet hien d'Experiment gemaach, bei deem eng fräi rotéierbar Magnéitnol iwwer eng Kofferscheif déi rotéiert, schwieft, an duerch d'Rotatioun vun der Scheif och a Beweegung gesat gëtt. De Michael Faraday huet e puer Joer méi spéit nogewisen, datt et sech dobäi ëm d'Induktioun handelt. Den Arago huet dee Phenomeen Rotatiounsmagnéitismus genannt. Et war och deen éischte Versuch, deen de Wierbelstroum noweise konnt.
Zanter 1830 war den Arago Direkter vum Paräisser Observatoire an huet do all modern Méiglechkeete vun der Astronomie an der Physik ausgenotzt. Als éischten huet hien d'Szintillatioun agefouert, vun de Stären op Interferenzen an der Atmosphär vun der Äerd zeréck, déi wéinst der Loftbeweegung entstinn.
Den Arago ass mat sengem Numm um Eiffeltuerm veréiwegt, kuckt: 72 Nimm um Eiffeltuerm.
Laheycourt
Laheycourt ass eng franséisch Gemeng an der Meuse an der Regioun Grand Est.
Uergel Kierch Betteng op der Mess
D'Uergel an der Méchelskierch zu Betteng op der Mess gouf tëscht 1988 an 1990 opgeriicht. Et ass eng Westenfelder Uergel.
Dës Uergel déi am Chouer vun der Méchelskierch zu Betteng op der Mess steet an haaptsächlech als Begleetinstrument vum Kierchechouer geduecht ass, gëtt awer och als Concertsuergel gebraucht.
D'Uergel huet 2 Manualer an 1 Pedall.
Dispositoun (Regësteren)
Gedeckt 16' - Principal 8' - Rohrgedeckt 8' - Oktave 4' - Oktave 2' - Quinte 1 1/3 - Oktave 1' - Schalmey 8'
Eng kleng Mixtur ka gespillt gi wann d'Oktave 2', d'Quinte 11/3' an d'Oktave 1' matenee gespillt ginn.
Gedeckt 8' - Rohrflöte 4' - Nasat 2 2/3' - Quarte 2' - Terz 1 3/5' - Tremulant
Duerch d'Zesummespill vum Nasat 2 2/3', der Quart 2' an der Terz 1 3/5' kënnt e Cornet eraus.
Subbass 16' - Principal 8' - Oktave 4' - Schalmey 8'
Dës 4 Regëstere sinn alleguer vum Haaptwierk erofgeholl, soudatt et 13 Vollregëstere gëtt, mat 17 Regësterméiglechkeeten.
Déi 3 Klaviature kënne matenee gekoppelt ginn:
I / Pedall - II / Pedall - I / II D'Spill an d'Regëstertraktur si mechanesch, an d'Uergel huet am Ganze 702 Päifen.
Verkéierswarnschëld
E Verkéierswarnschëld ass eng Vertikal Signalisatioun am Strooseverkéier, fir op Geforen, Schantercher oder aner méiglech Geforepunkten opmierksam ze maachen.
An Europa, bal iwwerall an Afrika an am groussen Deel vun Asien sinn et bal ëmmer Dräiecke mat der Spëtzt no uewen, mat engem roude Bord a bannendran engem Piktogramm op wäissem (heiansdo gielem) Fong. Déi heefegst aner Form, déi virun allem um amerikanesche Kontinent virkënnt, ass e giele Quadrat, deen op der Spëtzt steet. D'Kaart hei niewendru weist déi geographesch Verdeelung vun de Varianten.
Zu Lëtzebuerg
Am Texte coordonné vum Lëtzebuerger Code de la Route, deen an engem Arrêté grand-ducal vum 23. November 1955 an duerno e puermol geännert gouf, sinn d'Warnschëlter am Kapitel V Voie publique, an der Sektioun IV De la signalisation routière ënner der Rubrik I. SIGNAUX D'AVERTISSEMENT DE DANGER beschriwwen.
Technesch Donnéeën
D'Verkéierswarnschëlter sinn Dräiecke, mat enger Spëtzt no uewen. De Bord vum Dräieck ass rout, den Hannergrond ass wäiss an d'Symboler oder d'Opschrëfte si schwaarz. Op de variabele Verkéiersschëlter kënnen d'Symboler oder d'Opschrëfte hell op däischterem Hannergrond sinn, absënns wann et technesch néideg ass oder fir datt ee se besser liese kann.
An den Uertschaften muss d'Säitelängt vun de Verkéierswarnschëlter op d'mannst 600 mm laang sinn, baussent den Uertschaften op d'mannst 900 mm an op den Autobunnen op d'mannst 1.250 mm.
Opstelle vun de Schëlter
Gemenkerhand ginn d'Schëlter op der rietser Säit a der Fuerrichtung a baussent der Fuerbunn opgeriicht. Am Kader vun enger Schantje kënne verschidde Schëlter op der Fuerbunn selwer opgestallt ginn.
Staffordshire
Staffordshire ass eng Grofschaft am Zentrum vun England, déi an d'Kategorie vun de shire counties fält. Déi wichtegst Uertschafte si Stafford, Tamworth an Newcastle-under-Lyme.
Tabarin
Tabarin  ass e franséisch-däitsch-italieenesche Faarffilm aus dem Joer 1958 vum Richard Pottier mat der lëtzebuergescher Schauspillerin an Dänzerin Germaine Damar.
Ëm wat geet et am Film?
D'Brigitte (Germaine Damar) gëtt am Tabarin vun hirem Chef Forestier (Michel Piccoli) entlooss. Duerno leeft alles schif am Tabarin.
Bressuire
Bressuire ass eng franséisch Gemeng am Departement Deux-Sèvres an der Regioun Nei-Aquitaine.
Canton de Bourges-3
De Canton de Bourges-3 ass eng franséisch administrativ Andeelung am Arrondissement Bourges, am Departement Cher an der Regioun Centre.
Warnschëld
E Warnschëld ass e Schëld, dat virun enger méiglecher Gefor warne soll. Dat Schëld kann e Piktogramm weisen. E Warnschëld am Stroosseverkéier gëtt Verkéierswarnschëld genannt.
Observatoire vu Meudon
Den Observatoire vu Meudon gouf 1875/76 vum Jules Janssen op den Terrasse vum ofgerappte Schlass zu Meudon opgeriicht.
Den astrophyseschen Observatoire war haaptsächlech bestëmmt fir d'Sonn z'observéieren.
Déi éischt Applikatioune fir d'Analys vum Liicht goufen do ausgefouert.
An der Kuppel vum Haaptgebai gouf en 83 cm Teleskop agebaut fir Planéitenobservatiounen ze maachen. Spéider goufen zwou Kuppelen hanner dem Gebai opgeriicht an deenen en 100 cm an e 60 cm Teleskop stinn.
De Sonnenobservatiounstuerm gouf tëscht 1964 a 65 opgeriicht.
1926 gouf den Observatoire un de Paräisser Observatoire ugeschloss.
Jean-Pierre Schmit (Komponist)
De Jean-Pierre ("Jhempi") Schmit, gebuer den 21. September 1904 zu Präiteler, a gestuerwen den 21. Oktober 1985 zu Lëtzebuerg, war e lëtzebuergesche Geeschtlechen, Theolog, Museker, Komponist, Dirigent, Musekspedagog a Sänger.
Hie war ee vun de Matgrënner vum Piusverband. Vun 1936-1951 war hien Dirigent vun der Maîtrise.
Fir un hien z'erënneren, gouf 1990 nieft sengem Heemechtshaus zu Präiteler e Monument opgeriicht. Hie war de Brudder vum Professer Alphonse Schmit.
Carrière
Vun 1959 bis 1965 war hien Direkter vum Conservatoire vun der Stad Lëtzebuerg.
Lisle-en-Barrois
Lisle-en-Barrois ass eng franséisch Gemeng an der Meuse an der Regioun Grand Est.
Vittorio Cottafavi
De Vittorio Cottafavi, gebuer den 30. Januar 1914 zu Modena a gestuerwen de 14. Dezember 1998 zu Anzio, war en italieenesche Filmregisseur an Dréibuchauteur.
1943 huet hie mat I nostri sogni säin éischte Film als Regisseur gedréint.
Mam Riccardo Freda zielt hien zu de Spezialiste vun den italieeneschen Historien- a Sandalefilmer.
Sydney Pollack
Dem Pollack seng Eltere ware russesch Judden, déi an d'USA agewandert waren. Hien huet seng Carrière an den 1960er Joren als Schauspiller an Televisiounsregisseur ugefaangen. 1962 hat hie seng éischt Filmroll am Krichsfilm War Hunt, wou och de Robert Redford seng éischt Roll hat. Zanterhier waren déi zwéi Frënn, an de Redford huet an e puer Filmer vum Pollack gespillt, wéi dee bis Regisseur gouf.
De Sydney Pollack huet ganz villsäiteg Filmer gemaach, wéi Western  (Jeremiah Johnson), Literaturverfilmungen  (Out of Africa), Politthrilleren  (Three Days od the Condor), Melodramen  (Random Hearts) a Comédien  (Tootsie). Hie gouf dräimol fir en Oscar nominéiert; 1986 krut en dann och ee fir déi bescht Regie an Out of Africa.
Hie war zanter 1958 mat der Schauspillerin Claire Griswold bestuet, mat där en dräi Kanner hat. Hien ass 2008 u Kriibs gestuerwen.
Gemeng Rollengergronn
D'Gemeng Rollengergronn ass eng fréier Gemeng déi haut als Sektioun zur Stad Lëtzebuerg gehéiert. Den Territoire bilt och de gréissten Deel vum Quartier Rollengergronn.
Den 1. Juli 1849 (Gesetz vum 8. Mee 1849) ass d'Gemeng Eech gedeelt ginn an déi separat Gemeng Rollengergronn ass entstanen. Si ass ervirgaangen aus de Sektioune Rollengergronn, Roudebierg, Lampertsbierg, Siwebueren (mat der Parzeläinsfabréck), engem Deel vun der Sektioun Millebaach an deem Deel vun der Sektioun Reckendall deen zur Gemeng Eech gehéiert huet. D'Gemeng hat eng Fläch vu 773,5607 ha.
D'Gemeng Rollengergronn huet den 1. Juni 1920 (Gesetz vum 26. Mäerz 1920), zesumme mat de Gemengen Hollerech an Hamm mat der Stad Lëtzebuerg fusionéiert.
Bertrange
Bertrange ass den Numm vu verschiddenen Uertschaften:
Léon Degrelle
De Léon Joseph Marie Ignace Degrelle, gebuer de 15. Juni 1906 zu Bouillon an der Belsch a gestuerwen den 31. Mäerz 1994 zu Málaga a Spuenien, war e Belsche Politiker an Nazi-Kollaborateur.
Christoph Roser
De Christoph Roser gebuer 1975(?) ass e franséische Filmschauspiller Dänzer a Choreograph. Hien huet an zwéi Filmer vum Rainer Werner Fassbinder matgespillt.
Léon Degrelle
Liewen
Den Degrelle kënnt aus der typescher kathoulescher Mëttelklass; säi Papp war Brauer, een Deel vu senger Famill kënnt aus dem Grand-Duché (Éislek). Zu Namouer an zu Léiwen huet hien Droit studéiert. 1930 huet hien d ' Chrëschtkinneksbeweegung gegrënnt, eng wallounesch autoritär an antidemokratesch Beweegung, benannt nom Verlagshaus Christus Rex, an deem d'Zäitschrëft Rex erauskoum. D'Rexisten haten 1936 an dem Belsche Parlament 21 Sëtz.
Beim Iwwerfall vun der Wehrmacht op d'Belsch, am Mee 1940, gouf den Degrelle a Frankräich deportéiert. Mä kuerz drop gouf en do vun den Däitsche befreit. 1941 huet den Degrelle ganz oppen de Choix vun der Kollaboratioun mat Nazidäitschland gemaach a gouf sou, nieft dem Staf De Clercq vum Vlaams Nationaal Verbond (VNV), ee vun de wichtegste Kollaborateuren a sengem Heemechtsland, e wallounesche Quisling.
Wéi Däitschland d'Sowjetunioun iwwerfall huet, huet den Degrelle d'éischt eng ronn Dausend Fräiwëlleg zesummegekraazt, fir no an no, aus enger éischter Unitéit, dem Infanterie-Batailloun 373 vun der Wehrmacht, eng Légion Wallonie ze schafen. Parallel dozou gouf et iwweregens och eng Vlaamse Legioen. Spéider, am Januar 1943, sinn d'Zaldote vun der Légion Wallonie, déi bis ewell an der Uniform vun der Wehrmacht gekämpft haten a ganz vill Verloschter erlidden haten (ë. a. zu Tscherkassy), an d'Waffen-SS integréiert ginn. Ee Moment waren déi wallounesch Zaldoten an der 5. SS-Panzerdivisioun.
De Léon Degrelle koum als am meescht dekoréierten (Ritterkräiz mat Eechelaf) auslänneschen Zaldot aus Russland erëm. Um Enn vum Krich huet den Degrelle sech iwwer den Ëmwee vu Skandinavien an d'Franco-Spuenien verzunn. An der Belsch gouf hien am Dezember 1945 zum Doud verurteelt, mä säi Gaaschtland huet hien net ausgeliwwert. 1964 huet dat Belscht Parlament, mat där sougenannter Lex Degrelle, de Verjärungsdelai fir Landesverrot verlängert.
1969 koumen dem Degrelle seng Erënnerunge vun engem Faschist eraus; dora feiert den Auteur den Hitler als "dee gréisste Genie vun allen Zäiten".
Parthenay
Parthenay ass eng franséisch Gemeng am Departement Deux-Sèvres an der Regioun Nei-Aquitaine.
Rivalen der Manege
Rivalen der Manege  ass en däitsche Faarffilm aus dem Joer 1958 vum Harald Philipp mat der lëtzebuergescher Schauspillerin an Dänzerin Germaine Damar.
Ëm wat geet et am Film?
De Bimbo (Claus Holm) soll Schold dru sinn datt déi jonk Artistin Marianne (Marina Orschel) am Zirkus déidlech verongléckt ass.
Canton de Bourges-4
De Canton de Bourges-4 ass eng franséisch administrativ Andeelung am Arrondissement Bourges, am Departement Cher an der Regioun Centre.
Hellecht
Eng Hellecht ass eng arrangéiert Zesummeféierung vun enger Koppel am Hibléck op ee Bestietnes.
Eng Hellecht op der Musel ass e lëtzebuergescht Kaméidisstéck vun deem de Jean-Pierre Dieschbourg den Text an de Karl Günther d'Musek geschriwwen hunn.
Asellus Primus (Stär)
Den Asellus Primus (éischten Ieselchen) ass de Stär θ Bootis (Theta Bootis) am Stärebild Bootes. Den Asellus Primus huet eng visuell Magnitude vu +4,05 mag a gehéiert zu der Spektralklass F7V. Seng Distanz zu eis ass ronn 47 Liichtjoer.
Koordinaten (Equinoxe J2000.0)
Nationalstrooss 7B
D'Nationalstrooss 7B oder N7B ass eng kuerz Nationalstrooss an der Gemeng an am Kanton Dikrech. Op der ganzer Längt heescht se Rue du Herrenberg.
Si huet hiren Ufank op der N7 zu Dikrech am ënneschten Deel vum Bamerdall a féiert bei d'Kasär um Härebierg.
Si huet eng Längt vu ronn 2,1 km.
Louis XIV. vu Frankräich
Mat enger Regentschaft vun 72 Joer war hien deen Herrscher aus der Neizäit deen am längsten um Troun souz. De Louis XIV. gëllt als klassesche Vertrieder vum Absolutismus. Hien huet d'Muecht vun der Kroun duerch en Ausbau vun der Administratioun, d'Bekämpfung vun der Oppositioun am Land an d'Fërderung vun der franséischer Wirtschaft gefestegt. D'Kultur vum Haff gouf ganz un d'Persoun vum Herrscher ugepasst. Säi pompéisen Optrëtt gouf zum Symbol fir seng Plaz. De Sonnekinnek huet sech och fir d'Konscht a fir d'Wëssenschaft intresséiert, an d'franséisch Kultur ass opgebléit. D'Aussepolitik vum Louis XIV. war aggressiv, a Frankräich konnt ënner dem Sonnekinnek seng Hegemonie iwwer Europa ausbauen.
Gebuert
D'Gebuert vum Louis XIV. zu Saint-Germain-en-Laye war fir vill Leit e glécklecht Evenement, well 23 Joer laang war d'Bestietnes vu sengen Elteren Louis XIII. an Anna vun Éisträich ouni Nokomme bliwwen. Duerch seng Gebuert gouf de Jean-Baptiste Gaston vun Orléans vun der Trounfolleg ausgeschloss. Aus Dankbarkeet krut de Kinnek dee frësch op d'Welt komm war de Bäinumm Dieudonné. Säi Brudder, de Philippe vun Orléans koum 1640 op d'Welt.
Regentschaft
Ënnerstëtzt vu Ministere wéi dem Colbert, Louvois, Hugues de Lionne, Vauban a Pomponne huet hien de staatleche Muechtapparat konzentréiert, an d'militäresch, institutionell a materiell Grondlage vun der Muecht vun der franséischer Monarchie erweidert. D'Verfollgung vun den Hugenotten, säi Sträit mam Poopst an de Spueneschen Ierffollegkrich hu sech negativ op seng Herrschaft ausgewierkt. De Spueneschen Ierffollegkrich huet duerch d'Häert vun de Kämpf 1713 bal zu engem Staatsbankrott gefouert, deen nëmmen duerch eng Finanzreform a massiivt Spuere konnt verhënnert ginn.
Doud
De Louis huet säi Jong a säin eelsten Enkel iwwerlieft, an ass den 1. September 1715 um véierel op aacht moies gestuerwen. Säin Urenkel koum mat nëmme 5 Joer ënner dem Titel Louis XV. op den Troun.
Begruewe gouf de Louis XIV. an der Krypta vun de Bourbonen an der Basilika Saint-Denis.
No sengem Doud
1793 gouf säi Kierper mat dem vun den anere Kinneke "profanéiert" an an e Gruef gehäit. D'abalsaméiert Häerz gouf an d'Jesuittekierch vun der Rue St. Antoine zu Paräis bruecht, an nieft d'Häerz vu sengem Papp gestallt. Wärend der Restauratioun sinn all d'Häerzer vum Kinnekshaus op Saint Denis an d'Krypta bruecht ginn.
Konscht
De Louis XIV. gëtt als grousse Fërderer vun der Konscht ugesinn. Besonnesch fir d'Literatur, fir d'Architektur a fir an d'Musek ass d'17. Joerhonnert eng wichteg Zäit fir Frankräich a gëtt dofir dacks als Grand Siècle (Grousst Joerhonnert) ugesinn. Bekannt Perséinlechkeeten aus där Zäit sinn de Molière, de Racine, de Corneille, de Boilleau, de Mansart, de Le Vau, de Lully an de Couperin.
Ënner dem Louis XIV. gëtt d'Schlass vun Versailles och massiv ausgebaut, an gëtt ee vun de gréisste Paläst an Europa.
De Louis XIV a Lëtzebuerg
D'Arméi vum Louis XIV. huet d'Stad Lëtzebuerg den 3. Juni 1684 eruewert. De Vauban huet dobäi eng wichteg Roll gespillt. Bis dohinner war Lëtzebuerg ënnert Spuenescher Herrschaft.
De Louis XIV. huet vum 21. bis de 26. Mee 1687 Lëtzebuerg besicht, ënner anerem begleet vun senger Fra Madame de Maintenon, dem Louvois, dem Racine an dem Père Lachaise.
Duerno ass Lëtzebuerg bis zum Traité vu Rijswijk 1697 franséisch bliwwen.
Kanner
Mat der Maria Theresia vun Éisträich:
Onehelech Kanner:
Mat der Louise de La Vallière:
Mat der Madame de Montespan:
Mat der Marie-Angélique de Scoraille:
Genealogie
┌──> Antoine de Bourbon (1518–1562) │ Herzog vu Bourbon, Vendôme a Beaumont │ ┌──> Henri IV. (1553–1610) │ Kinnek vun Navarra a Frankräich │ │ │ └──> Jeanne d'Albret (1529–1572), Jeanne III. │ Kinnigin vun Navarra │ ┌──> Louis XIII. (1601–1643), le Juste │ Kinnek vu Frankräich an Navarra │ │ │ │ ┌──> Francesco I. (1541–1587), │ │ │ Groussherzog vun der Toskana │ │ │ │ └──> Maria vu Medici (1575–1642) │ Regentin vu Frankräich │ │ │ └──> Jeanne (1546–1578) │ Äerzherzogin Éisträich, Prinzessin vun Ungarn a Béimen │ Louis XIV. (1638–1715), le Roi Soleil Kinnek vu Frankräich an Navarra │ │ ┌──> Felipe II. (1527–1598), │ │ Kinnek vu Spuenien a Portugal, Äerzherzog vun Éisträich │ │ │ ┌──> Felipe III. (1578–1621) │ │ Kinnek vu Spuenien a Portugal, Äerzherzog vun Éisträich │ │ │ │ │ └──> Anna (1549–1580), │ │ Äerzherzogin vun Éisträich │ │ └──> Anne (1601–1666), Regentin vu Frankräich, Infantin vu Spuenien a Portugal, Äerzherzogin vun Éisträich │ │ ┌──> Karl II. (1540–1590) │ │ Äerzherzog vun Éisträich, Herzog vun der Steiermark, Prënz vun Ungarn a Béimen │ │ └──> Margarete (1584–1611), Äerzherzogin vun Éisträich │ └──> Maria vu Bayern (1551–1608) ...
Lëscht vun ungaresche Schrëftsteller
Dës Lëscht vun ungaresche Schrëftsteller ass en Deel vun de Referenztabellen.
Äerzengel (Film)
Äerzengel, oder Archange op Franséisch, ass en Documentaire a Kuerzfilm vum Claude Waringo aus dem Joer 1989.
Ëm wat geet et am Film?
E Film iwwer de Lëtzebuerger Vëlosprofi Charly Gaul, deen 1958 den Tour de France gewonnen hat.
De Film besteet aus Biller vun där Zäit, aus Interviewen mam Sportreporter Pilo Fonck a mam Historiker Gilbert Trausch an aus Extraiten aus der geschriwwener Press.
Wat sot d'Press
Viviane Thill, Tageblatt, 10. August 1989: "Der Streifen ist eigentlich nicht an Charly Gauls Person interessiert, er versucht vielmehr zu dokumentieren, was die Luxemburger in Gaul sahen, wie er sich in den Köpfen seiner Mitmenschen in eine mythische Figur verwandelte, welches Bild man von ihm hatte, welche Erinnerungen und Vorstellungen sich mit dem Namen Charly Gaul verbinden."
Stroosseschëld
E Stroosseschëld weist den Odonym vun enger Strooss oder engem Wee. Normalerweis hänke Stroosseschëlter um Eck vun engem Haus oder op engem Potto, meeschtens do wou d'Strooss ufänkt oder ophält. Bei groussen Avenuë kann dat Schëld e puermol dolaanscht oder op der Mëttelband stoen, dacks op Pottoen déi speziell dofir virgesi sinn.
Et gëtt keng Virschrëft, wéi se mussen ausgesinn, dofir ännere se vu Gemeng zu Gemeng. D'Stad Lëtzebuerg zum Beispill huet Schëlter mat engem wäissen Hannergrond an donkelbloer Schrëft, mat donkelbloen Dräiecke laanscht d'Ecker. Aner Gemengen hunn aner Faarwen, an zousätzlech z. B. hire Wopen oder Logo um Schëld mat drop.
Am allgemenge Sproochgebrauch gëtt och nach d'Verkéiersschëld dat eng Direktioun fir eng Uertschaft ugëtt Stroosseschëld genannt.
NGC 4314
Den NGC 4314 ass eng Balkespiralgalaxis am Stärebild Coma Berenices, déi ronn 40 Millioune Liichtjoer vun der Äerd ewech ass. Am Kär vun der NGC 4314 ass e Rank vu ronn 1000 Liichtjoer Radius vu ganz jonken, ronn 5 Millioune Joer ale Stären. Z'erkennen un der bloer Faarf op dem Bild vum Hubble.
Comité directeur du souvenir de la Résistance
Den 19. Februar 2004 war d'Grënnungsversammlung vum CDSR ënner der Presidence vum Lëtzebuerger Premierminister Jean-Claude Juncker an der Villa Pauly. Duerch d'Gesetz vum 20. Dezember 2002 gouf den CDSR geschaf fir en Nofollger ze hu fir den CNR, deen den 31. Dezember 2003 opgehalen hat mat existéieren.
President vum Comité directeur du souvenir de la Résistance ass den Albert Hansen; Vizepresidente sinn d'Mady Moyse-Jacob an de Josy Fellens.
L'Abergement-Clémenciat
L'Abergement-Clémenciat ass eng franséisch Gemeng am Departement Ain (01) an der Regioun Auvergne-Rhône-Alpes.
Lëns
D'Wuert Lëns kënnt vum laténgesche lens, dem Numm vun der Scheekefruucht.
Et bezeechent haut:
Ray Hack
De Ray (Raymond) Hack, gebuer de 6. Dezember 1940 zu Esch-Uelzecht, ass e fréiere lëtzebuergesche Boxer.
Vun 1966 bis 1968 huet hien 18-mol professionell geboxt.
Rembercourt-Sommaisne
Rembercourt-Sommaisne ass eng franséisch Gemeng an der Meuse an der Regioun Grand Est.
L'Abergement-de-Varey
L'Abergement-de-Varey ass eng franséisch Gemeng am Departement Ain (01) an der Regioun Auvergne-Rhône-Alpes.
Louppy-le-Château
Louppy-le-Château ass eng franséisch Gemeng an der Meuse an der Regioun Grand Est.
Watermael-Boitsfort / Watermaal-Bosvoorde
Watermael-Boitsfort (fr.), respektiv Watermaal-Bosvoorde (nl.), ass eng vun den 19 zweesproochege belsche Gemengen an der Haaptstadregioun Bréissel. Se läit um Bord vun der Forêt de Soignes / Zoniënwoud, engem grousse Bëschareal am Südoste vu Bréissel. Et ass, dem Akommes vu sengen Awunner no, déi räichst Gemeng an der Haaptstadregioun.
100 v. Chr.
2. Joerhonnert v. Chr. | 1. Joerhonnert v. Chr. | 1. Joerhonnert 102 v. Chr. | 101 v. Chr. | 100 v. Chr. | 99 v. Chr. | 98 v. Chr.
Watermael-Boitsfort / Watermaal-Bosvoorde
D'Gemeng setzt sech zesummen aus de fréieren Uertschafte Watermael a Boitsfort, a bis uganks vum 19. Joerhonnert huet och Auderghem dozougehéiert. Haut grenzt se un d'Bréisseler Gemengen Ixelles, Bréissel, Uccle an Auderghem, an an der Provënz Flämesche Brabant, un Hoeilaart, Overijse a Sint-Genesius-Rode
Kuckeswäertes
Bekannt ass Watermael-Boitsfort fir seng zwou Cité-jardins, Le Floréal a Le Logis, Kolonien am englesche Cottage-Stil vum Urbanist Louis Van der Swaelmen, déi bis haut hire Charakter versuergt hunn, a schonn dacks als Filmset gebraucht goufen. Se gi vu Cooperativë geréiert a stinn haut ënner Denkmalschutz.
100 v. Chr.
Dës Säit befaasst sech mam Joer 100 v. Chr.
West Midlands (Grofschaft)
D'Grofschaft West Midlands (net ze verwiessele mat der Regioun mam selwechten Numm) ass eng Grofschaft am Zentrum vun England. Si fält an d'Kategorie vun de metropolitan counties. Déi wichtegst Uertschafte si Birmingham, Coventry a Wolverhampton. D'Grofschaft grenzt am Osten u Warwickshire, am Süden u Worcestershire an am Norden a Westen u Staffordshire.
Canton de Bourges-5
De Canton de Bourges-5 ass eng fréier franséisch administrativ Andeelung am Arrondissement Bourges, am Departement Cher an der Regioun Centre. Mam Dekret vum 21. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Doheem (Film)
Doheem ass en Documentaire vum Lëtzebuerger Regisseur Christophe Wagner aus dem Joer 2005.
Ëm wat geet et am Film?
De Film beschreift d'Liewe vu Kanner a Jugendlechen, déi an engem Foyer d'accueil liewen.
Temoignagë vu Sozialaarbechter a vu Leit, déi als Kanner a sou engem Foyer opgewuess sinn, beliichten aus ënnerschiddleche Perspektiven, wéi des Kanner a jonk Leit versichen, hiert Gefillsliewen an d'Ufuerderunge vun der Gesellschaft ze meeschteren, an och, wat fir eng Roll d'Sozialaarbechter dobäi spillen.
Gielercher
Beim 2. Lëtzebuerger Filmpräis huet d'Jury dem Regisseur Christophe Wagner eng Mention spéciale ausgeschwat "fir säi Courage, am Film Doheem en aktuellen a ganz delikate Sujet ze traitéieren".
Jacques Baratier (Filmregisseur)
De Jacques Baratier, gebuer den 8. Mäerz 1918 zu Montpellier (Frankräich) a gestuerwen de 27. November 2009, war e franséische Filmregisseur.
Asellus Secundus (Stär)
Den Asellus Secundus (zweeten Ieselchen) ass de Stär ι Bootis (Iota Bootis) am Stärebild Bootes. Den Asellus Secundus ass en Duebelstär (Wénkelofstand 38,6"), dee schonn mat enger Spektiv ze trennen ass. Den Haaptstär huet eng visuell Magnitude vu +4,75 mag a gehéiert zu der Spektralklass A9V. De Begleeder huet eng Hellegkeet vu +8,27 mag a gehéiert zu der Spektralklass A2. D'Distanz vum Asellus Secundus zu eis ass ronn 97 Liichtjoer.
Koordinaten (Equinoxe J2000.0)
Jean Haan
De Jean Haan gebuer den 30. August 1910 zu Gilsdref, a gestuerwen den 20. Dezember 1997 zu Rolleng bei Miersch war e lëtzebuergesche Lokalhistoriker a Schoulmeeschter.
Youssef Chahine
Youssef Gabriel Chahine (arab. يوسف شاهين Yūsif Schāhīn), gebuer de 25. Januar 1926 zu Alexandria, gestuerwen de 27. Juli 2008 zu Kairo, war en international bekannten egyptesche Filmregisseur.
Warwickshire
Warwickshire ass eng Grofschaft am Zentrum vun England. Si fält an d'Kategorie vun de shire counties. Wichtegst Uertschafte si Warwick, Stratford-upon-Avon a Rugby.
Otto von Habsburg
Den Otto von Habsburg, gebuer den 20. November 1912, gestuerwen de 4. Juli 2011 zu Pöcking a Bayern, war en däitsch-éisträichesche Journalist, Schrëftsteller a Politiker (CSU). Hie war de Fils vum leschten éisträichesche Keeser Karl I. an der Keeserin Zitha.
Säi Liewen
10. Mee 1951: Den Otto von Habsburg gouf zu Nanzeg mat der Prinzessin Regina vu Sachsen-Meinungen an der Eglise des Cordeliers bestuet.
Klaus Kinski
De Klaus Kinski, gebuer den 18. Oktober 1926 zu Zoppot (haut: Sopot a Polen) als Nikolaus Günther Nakszynski, a gestuerwen den 23. November 1991 zu Lagunita a Kalifornien, war en däitsche Schauspiller a Filmregisseur.
E gouf duerch seng Recitale vum François Villon a vum Rimbaud bekannt. En ass besonnesch duerch seng Optrëtter, bei deenen hien aus dem Neien Testament gelies a gespillt huet, opgefall.
An den Italowestern huet hie mat Virléift de brutale Béise gespillt; do sief haaptsächlech emol Il grande silenzio ernimmt.
Seng bescht a schéinst Rollen huet e beim Werner Herzog gespillt. De Kinski an den Herzog hu sech zerstridden, gehaasst an hunn awer ëmmer erëm zesummegeschafft a Filmer wéi Aguirre, der Zorn Gottes oder Fitzcarraldo gemaach. Iwwer hiert Verhältnes huet den Herzog souguer en Dokumentarfilm gedréint: Mein liebster Feind.
Hien ass de Papp vun der Pola, der Nastassja an dem Nikolai Kinski.
Érize-la-Brûlée
Érize-la-Brûlée ass eng franséisch Gemeng an der Meuse an der Regioun Grand Est.
LISA Pathfinder
Et ass geplangt de LISA Pathfinder an en Orbit ëm de Sonn-Äerd-Libratiounspunkt L1 op der Distanz vun zirka 1,5 Mio km vun der Äerd ze positionéieren. Nom erfollegräiche Start gouf den 22. Januar 2016 um 12:30 Auer (CET) de Rakéitemotor ofgeworf, an déi wëssenschaftlech Missioun soll den 1. Mäerz 2016 ufänken.
Érize-Saint-Dizier
Érize-Saint-Dizier ass eng franséisch Gemeng an der Meuse an der Regioun Grand Est.
Col vum Mont Cenis
De Col vum Mont-Cenis op Italieenesch, Colle del Moncenisio) ass en 2.083 Stroosseniwwergank tëscht dem Dall vun der Maurienne a Frankräich an dem Val di Susa an Italien, am Massiv vum Cenis.
E verbënnt Lanslebourg-Mont-Cenis a Frankräich mat Susa an Italien. De Col deen zanter dem Vertrag vu Paräis vun 1947 ganz op franséischem Buedem läit, war virdrun e Grenzpass.
Zanter dem Bau vum Barrage duerch deen de Séi vum Mont Cenis entstanen ass, ass déi héchst Plaz op der Strooss, op 2.094 Meter um Plan des Fontainettes.
De Col ass am Wanter zou.
Leicestershire
Leicestershire ass eng Grofschaft am Zentrum vun England. Si fält an d'Kategorie vun de shire counties. Déi wichtegst Uertschaft ass Leicester an administrativen Zentrum ass Glenfield.
Lëscht vun iresche Schrëftsteller
Dës Lëscht vun iresche Schrëftsteller ass en Deel vun de Referenztabellen. Hei fannt dir Schrëftsteller, déi sief et an Irland gebuer sinn oder déi iresch Nationalitéit hunn.
Robert Krieps
De Robert Ernest Krieps, gebuer de 16. Oktober 1922 zu Duelem, a gestuerwen den 1. August 1990, war e lëtzebuergesche Politiker.
Liewen
Säi Papp war den Adolphe Krieps.
Am Zweete Weltkrich war hien an de Konzentrationslager vun Hinzert, Natzweiler-Struthof an Dachau internéiert. Am Dokumentarfilm "Schwaarze Schnéi" vun 1985 erzielt hien an aner 25 Lëtzebuerger wat si an de Konzentratiounslager matgemaach hunn.
Hie war sozialisteschen Deputéierten an der Chamber vun 1964 bis 1968 a vun 1979 bis 1984. Bei de Wale vun 1984 an 1989 gouf hien zwar gewielt, huet awer all Kéiers op säi Mandat verzicht, well hie Minister gouf.
Vun 1974 bis 1979 war hie Minister fir Bildung, Justiz a Kultur an der Regierung Thorn-Vouel-Berg a vun 1984 bis 1989 Minister fir Justiz, Kultur an Ëmwelt an der Regierung Santer-Poos I.
Bei de Chamberwale vun 1989 ass hien och erëm gewielt ginn, huet awer fir d'Europäescht Parlament optéiert, deem hie vun 1989 bis zu sengem Doud ugehéiert huet.
Vun 1980-1985 war de Robert Krieps President vun der LSAP.
De Robert Krieps war e lëtzebuergesche Fräimaurer.
Hien ass de Papp vum Bob Krieps an de Grousspapp vun der Schauspillerin Vicky Krieps.
Ambérieu-en-Bugey
D'Awunner ginn "Ambarrois, Ambarroises" genannt.
Amareins
Amareins ass eng franséisch Uertschaft an der Gemeng Francheleins am Departement Ain (01) an der Regioun Auvergne-Rhône-Alpes.
Bis 1974, wéi se mat Cesseins a Francheleins fusionéiert huet, war et eng eegestänneg Gemeng. Se war du bis 1983, wéi déi sougenannt fusion-association eng einfach Fusioun gouf, eng associéiert Gemeng an der Gemeng Amareins-Francheleins-Cesseins déi hirersäits 1998 den Numm Francheleins ugeholl huet.
Nikolaos Mantzaros
Den Nikolaos Chalkiopoulos Mantzaros, gebuer 1795 op Korfu, a gestuerwen den 12. Abrëll 1872, war e griichesche Komponist a Musekpädagog.
Säi Wierk
De Mantzaros huet tëscht 1828 an 1830 d'Hymn un d'Fräiheet vertount, déi säi Kolleeg Dionysios Solomos 1823 op Zakynthos gedicht hat an déi am Ganzen 158 Strofe laang ass. Déi éischt zwou - volkstümlech - Strofe vum Lidd goufen de 4. August 1865 duerch de Kinnek Georg I. zur griichescher Nationalhymn erkläert.
Schonn 1844 hat deen éischte griichesche Kinnek, den Otto I. vu Wittelsbach, dem Mantzaros fir eng "méi eescht" Zweetkompositioun e Gielche ginn an dës Fassung temporär zur Nationalhymn erhuewen.
Gedréckt gouf d'Originalwierk just eng eenzeg Kéier, nämlech 1873 zu London, ee Joer nom Mantzaros sengem Doud. De Komponist hat säi Manuskript nämlech ni selwer zur Verfügung gestallt.
Géry
Géry ass eng franséisch Gemeng an der Meuse an der Regioun Grand Est.
Asellus Borealis (Stär)
Den Asellus Borealis (lat. „nërdlecher Iesel“) ass de Stär γ Cancri (Gamma Cancri). Hie gehéiert zu der Spektralklass A0 an huet eng visuell Magnitude vu +4,7 mag. Seng Distanz zu eiser Sonn ass ronn 160 Liichtjoer.
Den Asellus Borealis kann als ekliptiknoe Stär vum Äerdmound a ganz rar vu Planéite bedeckt ginn.
Koordinaten (Equinoxe J2000.0)
Eduard von Olberg
De Friedrich Wilhelm Eduard von Olberg, gebuer den 20. August 1800 zu Potsdam a gestuerwen de 5. Juni 1863 zu Berlin, war e Generolmajouer vun der preisescher Arméi.
Den Eduard von Olberg ass 1815 an d'preisesch Arméi agetrueden. Hie war bei verschiddene Schluechten dobäi, dorënner déi vu Ligny, Avensnes, Compiègne, asw., an huet eng Carrière an der Arméi gemaach.
Balkespiralgalaxis
Eng Balkespiralgalaxis, oder kuerz Balkegalaxis genannt, ass eng Spiralgalaxis mat engem méi oder wéineger riichte Band vun helle Stären. Dëse „Balke“ reecht vum Galaxiszentrum bis an ënnerschiddlech Distanzen, an e puer Fäll souguer bis bal un de Rand. D'Spiraläerm gi vun de Balkenenner aus.
Den Edwin Hubble huet dës Aarte vu Spiralgalaxien als „SB“ (englesch „Spiral Barred“) agestuuft, an huet si ënnerdeelt an Ënnerklassen no der Ausprägung vun de Balken an hire Spiraläerm:
Spéider gouf eng véiert Kategorie bäigesat:
Balkespiralgalaxië gëtt et zimmlech heefeg. Fuerschunge weisen, datt bis zu 2/3 vun alle Spiralgalaxien eng Balkestruktur opweisen. D'Mëllechstrooss ass och eng Balkespiralgalaxis.
De Beräich vum Balke stellt eng aktiv Stäregebuertsplaz duer. Dobäi fléisst Gas, aus deem sech d'Stären zesummesetzen, vun de Spiraläerm a Richtung Zentrum vun der Galaxis.
D'Balkestruktur ass méiglecherweis d'Resultat vun enger Dichtheetswell, déi sech radial vum Galaxiszentrum ausbreet, an d'Ëmlafbunne vun deene banneschte Stäre beaflosst. Méiglecherweis baut sech d'Struktur awer op duerch géigesäiteg gravitativ Stéierunge vu Galaxien.
Et gëtt ugeholl, datt Balkespiralen nëmmen e Virgängerstadium an der Entwécklung vu Galaxien duerstellen. D'Balkespirale forme sech am Laf vun der Zäit zu „reguläre“ Spiralgalaxien aus.
Gaius Iulius Caesar
De Gaius Iulius Caesar oder Julius Cäsar, gebuer den 13. Juli 100, a gestuerwen de 15. Mäerz 44, war e réimesche Staatsmann, Feldhär an Auteur.
Seng Originnen
De Julius Cäsar koum aus der renomméierter Patrizierfamill vun de Julier (gens Iulia), déi hir Wuerzelen op de Iulus zeréckféiert, de Jong vum trojaneschen Aeneas, deen dann erëm de Jong vun der Venus gewiescht si soll. Um Héichpunkt vu senger Carrière huet den Cäsar en Tempel zu Éiere vun der Venus baue gelooss, fir dës Verbindung z'ënnerstëtzen.
Dem Cäsar seng Famill war net räich am Verglach mam réimeschen Adel, a politesch haten nëmme wéineg Memberen eng Roll gespillt: wärend der réimescher Republik, am 5. Joerhonnert v. Chr. fënnt een dacks den Numm Iulius an de Lëschte vun de Konsulen, mä dës Lëschte sinn ëmstridden. 451 war e gewëssene Gaius Iulius Iullus Member vun den Decemviri, déi de Staat verännert hunn. Fir follgend Joerhonnerte sinn nëmmen zwéi Konsule nogewisen, fir d'Joren 267 an 157. Dem Cäsar säi Papp gouf 92 Prätor. Verschidde Membere vun der Famill ware Konsul oder Censor. Dem Cäsar seng Originnen a seng Famill hu seng Positioun wärend de réimesche Biirgerkricher bestëmmt. Säi Monni war de Feldhär Marius, deen d'Kimbern an d'Teutonen besiigt huet, an als Konsul d'Fraktioun vun de Populares am réimesche Senat ugefouert huet.
Éischt Schrëtt
84 huet den Cäsar d'Cornelia bestuet, d'Duechter vum Konsul Lucius Cornelius Cinna, deen och zu de Populares gehéiert huet. Nach am selwechte Joer gouf hien zum Flamen Dialis bestëmmt.
D'familiär Relatioune mam Cinna a mam Marius hunn den Cäsar séier an d'Oppositioun vis-à-vis vum Diktator Sulla bruecht, deen d'Fraktioun vun den Optimates vertrueden huet. De Sulla huet vum Cäsar d'Scheedung vum Cornelia verlaangt, mä den Cäsar war net averstanen an huet Roum verlooss. Obwuel hien duerch d'Hëllef vun aflossräiche Frënn begnodegt gouf, ass hien net op Roum zeréckkomm.
Hie gouf mat 19 Joer Offizéier ënner dem Marcus Minucius Thermus, dem Propraetor a Statthalter vun der Provenz Asia. Bei der Belagerung vun der Insel Mytilene gouf den Cäsar mat der Corona Civica, der Biergerkroun, ausgezeechent, déi deejéinege krut, deen engem réimesche Matbierger an enger Schluecht d'Liewe gerett huet. Fir datt et mat der Belagerung e Stéck gëtt, gouf den Cäsar an enger diplomatescher Missioun bei de Kinnek Nikomedes vu Bithynien geschéckt.
Eréischt nom Doud vum Sulla (78) huet den Cäsar et gewot, zeréck op Roum ze goen a weider u senger politescher Carrière ze schaffen.
Säin Opstig
Ufanks 73 krut den Cäsar no der Wiel zum Militärtribun dat éischt héijert Amt: Hien iwwerhëlt d'Plaz vum Gaius Aurelius Cotta a gëtt an d'Paschtouerkollegium vum Pontifices gewielt. 69 erreecht hien d'Quastur, den ënneschten Träpplek vum réimesche Cursus honorum.
Nodeem seng Fra Cornelia 68 gestuerwe war, bestit hie sech mat der Pompeia, dem räiche Kandskand vum Sulla. D'Sue kommen him fir säi politeschen Opstig geleeën. 65 gëtt hie curuleschen Aedil an 63 gëtt den Cäsar Pontifex maximus. Wärend der catilinarescher Verschwörung koum den Cäsar mat engem bloen A dovun. Obschonn hie fréier mam Catilina zesummegeschafft hat, konnt him eng Bedeelegung un der Verschwörung ni nogewise ginn. D'Joer drop gëtt hien zum Praetor gewielt. E Skandal, d'sougenannte Bona-Dea-Affär féiert 62 zur Scheedung vun der Pompeia.
Statthalter a Spuenien, Triumvir a Konsul
Dat éischt wichtegt Amt fir den Cäsar war d'Proprätur a Spuenien. Seng aggressiv Krichsféierung géint d'Iberer festegt säi Ruff als kapabele Strateg an och seng Finanzen. Genuch Geldmëttele waren eng Viraussetzung fir d'Kandidatur op d'héchsten Amt, d'Konsulat.
Vill Senateure ware géint dem Cäsar seng Ambitioune fir Konsul ze ginn. Dowéinst ass hie mam Marcus Licinius Crassus a Gnaeus Pompeius Magnus eng strateegesch Partnerschaft agaangen. Allen dräi wollte se vun hire respektive Virdeeler profitéieren. Am éischten Triumvirat koumen d'Sue vum Crassus (hie war de räichste Mann vu Roum), de militäreschen Afloss vum Pompeius (hie war den erfollegräichste Generol) an de politeschen Afloss vum Cäsar. Fir dës Allianz z'ënnermaueren huet de Pompeius dem Cäsar seng Duechter Julia bestuet.
Den Triumvirat konnt dann och dem Cäsar seng Kandidatur fir d'Konsulat vun 59 duerchsetzen. Seng Amtsféierung war am Senat ëmstridden, eng Strofverfollgung nom Enn vum Konsulat gouf awer duerch déi mat fënnef Joer ongewéinlech laang Amtszäit als Prokonsul an Iryllien a Gallien (Cis- an Transalpina) verhënnert. Viru sengem Untrëtt bestit hien d'Calpurnia.
Prokonsul a Gallien
D'Prokonsulat a Gallie war de wichtegste Muechtgewënn fir de Cäsar. Als Prokonsul konnt hien eng Arméi opstellen an, obschonn dëst net zu senge Flichte gehéiert huet, fänkt hien e Feldzuch duerch Gallien un.
Duerch d'Verlängerung vum Triumvirat 56 zu Ravenna konnt dem Crassus a Pompeius hiert gemeinsaamt Konsulat fir 55 duerchgesat ginn, an d'Verlängerung vum Cäsar sengem Prokonsulat fir fënnef weider Joren. Doduerch konnt den Cäsar am Ganzen zéng Joer a Gallie bleiwen an d'Eruewerung vum Land ofschléissen.
44 v. Chr.
2. Joerhonnert v. Chr. | 1. Joerhonnert v. Chr. | 1. Joerhonnert 49 v. Chr. | 48 v. Chr. | 47 v. Chr. | 46 v. Chr. | 45 v. Chr. | 44 v. Chr. | 43 v. Chr. | 42 v. Chr. | 41 v. Chr. | 40 v. Chr. | 39 v. Chr.